Maria Luisa Petriarena

Maria Luisa Petriarena Berrondo Xenpelar (Errenteria, Gipuzkoa, jaiotegun ezezaguna - 1869ko abenduaren 18) ehulea eta bertsolaria izan zen. Bertsolari familia batean jaio zen; izan ere, neba Juan Frantzisko Xenpelar bertsolari ospetsua zuen, askotan aritu izan ziren elkarrekin. Eta alaba Joxepa Antoni Aranberri Petriarena ere bertsolaria izan zen geroago.

 Bizitza 
Ehulea izan zen Errenteriako fabrika handian, anaia Juan Frantzisko Xenpelar bezala.

Neba Juan Frantzisko eta koinata zaindu zituen baztangaz hil baino lehenago, baina bera ere kutsatu zen. Koinata urriaren 25ean hil zen, anaia abenduaren 8an. Maria Luisa egun berean erditu zen Daniela alabaz, bana egun gutxi egin zituzten bizirik ama-alabek: Daniela abenduaren 17an hil zen, eta Maria Luisa 18an; biak baztangaz. Hiru hilabetean baztangak 29 lagun eraman zituen Errenterian.

 Erreferentziak 

 Kanpo estekak 

 PEREZ GAZTELU, Elixabete. Joxepa Antoni Aranberri "Xenpelar". Errenteria: Udala, 2013. 
 ZAVALA, Antonio. Xenpelar eta bere ingurua. Auspoa Sail nagusia. 
 ZAVALA, Antonio. Errenteriako bertsolari zaarrak. Auspoa bilduma; 74-75.
  LARRAÑAGA, Carmen. «Del bersolarismo silenciado». 
 ASTIZ, Iñigo. Emakume zen Xenpelar. Berria, 2014-08-29. 

Kategoria:Errenteriako bertsolariak
Kategoria:Emakume bertsolariak
Kategoria:Baztangak hildakoak